Die wêreld in foto’s – 1 April 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale distansiëring aangemoedig of algehele landwye afsondering vir ŉ tydperk van 21 dae ingestel. Spanje is een van dié lande. Só benut inwoners van dié land die tydperk van afsondering. ŉ Vrou versorg plante in ŉ bloemistewinkel wat gesluit is in Pamplona in die noorde van Spanje. (Foto: Alvaro Barrientos, AP) ŉ Vrou bak in die son op ŉ balkon in Barcelona, Spanje. (Foto: Emilio Morenatti, AP) ŉ Vrou draf op die dak van ŉ gebou terwyl ŉ ander inwoner kitaar speel in Barcelona, Spanje. (Foto: Emilio Morenatti, AP) Mense staan op balkonne terwyl hulle mediese personeel wat die Covid-19-pandemie help beveg, toejuig in Barcelona, Spanje. (Foto: Emilio Morenatti, AP) Mense staan op hul balkonne tydens die algehele landwye afsondering in Barcelona, Spanje. (Foto: Emilio Morenatti, AP) Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.